
Ministru kabineta rīkojums Nr. 619
Rīgā 2024. gada 23. jūlijā (prot. Nr. 30 26. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Klimata un enerģētikas ministrijai finansējumu, kas nepārsniedz 259 644 euro, lai nodrošinātu zaudējumu atlīdzināšanu ārpustiesas procesā atbilstoši Satversmes tiesas spriedumam lietā Nr. 2021-31-0103.
· 2. Klimata un enerģētikas ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu atbilstoši faktiski nepieciešamajam izdevumu apmēram.

